1631

Η τρέχουσα σελίδα αφορά το έτος 1631 κατά το Γρηγοριανό ημερολόγιο

Γεγονότα 
23 Ιανουαρίου - Τριακονταετής Πόλεμος: Η Σουηδία και η Γαλλία υπογράφουν στρατιωτική συμμαχία, σύμφωνα με την οποία η Γαλλία παρέχει κεφάλαια στο σουηδικό στρατό που εισβάλλει στη βόρεια Γερμανία.
20 Μαΐου - Η πόλη του Μαγδεβούργου στη Γερμανία καταλαμβάνεται από τις δυνάμεις της Αγίας Ρωμαϊκής Αυτοκρατορίας και οι περισσότεροι από τους κατοίκους της σφαγιάζονται, σε ένα από τα πιο αιματηρά συμβάντα του Τριακονταετούς Πολέμου.
30 Μαΐου - Εκδίδεται η Gazette de France, η πρώτη γαλλική εφημερίδα.
17 Ιουνίου - Η Μουμτάζ Μαχάλ πεθαίνει κατά τη διάρκεια του τοκετού. Ο σύζυγός της, Μογγόλος αυτοκράτορας Σαχ Γιαχάν, θα περάσει τα επόμενα 17 χρόνια κτίζοντας το μαυσωλείο της, Τατζ Μαχάλ.
20 Ιουνίου - Αλγερινοί πειρατές επιτίθενται στη Βαλτιμόρη της Ιρλανδίας.
17 Σεπτεμβρίου - Κατά τη διάρκεια του Τριακονταετούς Πολέμου, η Σουηδία επιτυγχάνει σημαντική νίκη εναντίον της Αγίας Ρωμαϊκής Αυτοκρατορίας στη μάχη του Μπράιτενφελντ. 
10 Οκτωβρίου - Οι Σάξονες καταλαμβάνουν την Πράγα.
16 Δεκεμβρίου - Ηφαιστειακή έκρηξη του Βεζούβιου στην Πομπηία, η μοναδική φορά αυτόν τον αιώνα.
 Ο Αθανάσιος Γ΄ Πατελάρος, μετέπειτα Πατριάρχης Κωνσταντινουπόλεως, εκλέγεται Μητροπολίτης Θεσσαλονίκης.
 Ο Κύριλλος Λούκαρις, πατριάρχης Κωνσταντινουπόλεως, εκδίδει την περίφημη Ομολογία του, λόγω της οποίας πολλοί τον κατηγορούσαν ότι υποστηρίζει τον καλβινισμό.

Γεννήσεις 

6 Οκτωβρίου - Εμμανουήλ, πρίγκιπας του Άνχαλτ-Κέτεν
24 Δεκεμβρίου - Βερνάρδος Γουσταύος της Βάδης-Ντούρλαχ, Γερμανός στρατιωτικός
Άμπραχαμ Μπρίγκελ, Φλαμανδός ζωγράφος

Θάνατοι 

26 Ιανουαρίου - Λουδοβίκος Φρειδερίκος, δούκας της Βυρτεμβέργης-Μονμπελιάρ
30 Δεκεμβρίου - Φρειδερίκος Αχιλλέας, δούκας της Βυρτεμβέργης-Νόιενστατ

Έτη